Χέραρντ Χόρενμπαουτ

Ο Χέραρντ Χόρενμπαουτ (φλαμανδικά: Gerard Horenbout (περ. 1465 - 1541) ήταν Φλαμανδός μικρογράφος, όψιμο παράδειγμα των πρώιμων Φλαμανδών ζωγράφων. Είναι πιθανόν ο «Δάσκαλος του Ιακώβου Δ΄ της Σκωτίας».Scot McKendrick. "Reviving the Past," in Illuminating the Renaissance: The Flemish Triumph of Manuscript Painting in Europe. Getty Publications; 1 July 2003. ISBN 978-0-89236-704-7. p. 428.

Βίος
Ο Χόρενμπαουτ έζησε και εργάστηκε στη Γάνδη και είναι ιδιαίτερα γνωστός ως εικονογράφος χειρογράφων. Ζωγράφισε επίσης σε γυαλί, δημιούργησε ταπισερί, σχέδια για κεντήματα και πίνακες σε πάνελ. Πρωτοαναφέρεται το 1487, όταν προσχώρησε στη Συντεχνία του Αγίου Λουκά (Συντεχνία των ζωγράφων) της Γάνδης.
Susan E. James. The Feminine Dynamic in English Art, 1485-1603: Women As Consumers, Patrons and Painters. Ashgate Publishing Company; 2009. ISBN 978-0-7546-6381-2. p. 242. Νυμφεύτηκε την Μάργκαρετ Σφάντερς (Margaret Svanders) αμέσως μετά την προσχώρηση αυτή. Απέκτησαν έξι παιδιά, δύο από τα οποία, ο Λούκας Χόρενμπαουτ και η Σουζάννα Χόρενμπαουτ (Susanna Horenbout) έγιναν επίσης καλλιτέχνες. Ο Λούκας, η Σουζάννα και ένας τουλάχιστον από τους δυο γιους του, Ελόι και Γιόρις, εκπαιδεύτηκαν από τον πατέρα τους ως ζωγράφοι.

Είχε δύο τουλάχιστον μαθητευόμενους, έναν το 1498 και έναν το 1502. Το 1515 αναγορεύτηκε σε ζωγράφο της Αρχιδούκισσας Μαργαρίτας της Αυστρίας και, για μικρό χρονικό διάστημα, εργάστηκε επίσης στην αυλή του Ερρίκου Ε΄ της Αγγλίας. Τον επισκέφθηκε ο Άλμπρεχτ Ντύρερ το 1521, έχοντας αγοράσει χειρόγραφο εικονογραφημένο από τη θυγατέρα του Σουζάννα. Ο γιος του Λούκας έγινε επίσης πολύ γνωστός ζωγράφος.

Η σύζυγός του Μάργκαρετ Σφάντερς ή φαν Σάουντερς απεβίωσε το 1529Kathy Lynn Emerson, Wives and Daughters: The Women of Sixteenth Century England. Troy, NY: Whitston, 1984. p. 113.James Thorne. Handbook to the Environs of London: Alphabetically Arranged, Containing an Account of Every Town and Village, and of All Places of Interest, Within a Circle of Twenty Miles Round London. John Murray; 1876. p. 220. και ο ίδιος κατασκεύασε τη μπρούτζινη πλάκα που βρέθηκε στην εκκλησία των Αγίων Πάντων στο Φούλαμ του Λονδίνου.Susan E. James. The Feminine Dynamic in English Art, 1485-1603: Women As Consumers, Patrons and Painters. Ashgate Publishing Company; 2009. ISBN 978-0-7546-6381-2. pp. 242-243.

Απεβίωσε γύρω στα 1540 ή 1541.

Έργο

Μικρογραφίες στη "Σύνοψη" της Ελεωνόρας της Πορτογαλίας περ. 1500
Μικρογραφίες στο βιβλίο των Ωρών του Ιακώβου Δ΄ της Σκωτίας, μεταξύ 1502 και 1503
16 μικρογραφίες στο βιβλίο Ωρών των Σφόρτσα in the  για λογαριασμό της Αρχιδούκισσας Μαργαρίτας της Αυστρίας, μεταξύ 1517 και 1520 (σήμερα βρίσκεται στη Βρετανική Βιβλιοθήκη)
Μικρογραφίες στη Σύνοψη των Γκριμάνι, πριν το 1520
Πορτρέτα των Lieven Van Pottelsberghe και Livina Van Steelant, περ. 1525, σήμερα στο Μουσείο Καλών Τεχνών της Γάνδης

 Δείτε επίσης 
 Κατάλογος Φλαμανδών ζωγράφων

Σημειώσεις

Παραπομπές

 Εξωτερικοί σύνδεσμοι 


Κατηγορία:Φλαμανδοί ζωγράφοι